Document ID: /roh_data/filtered/Billingualer_Corpus_interleaved-de-rm.jsonl.gz/642

This is a text translated from German to Rumantsch Grischun.
Kanton will gezielter gegen häusliche Gewalt vorgehen

Die Regierung stimmt einem Interventionsprojekt zu, das sich gegen häusliche Gewalt (Gewalt gegen Frauen in Ehe und Partnerschaft) richtet. In Kooperation mit staatlichen und privaten Institutionen soll ein Veränderungsprozess ausgelöst werden mit dem Ziel, bei Gewalt im häuslichen Bereich effektiv zu intervenieren, die Opfer zu schützen und die Täter zur Verantwortung zu ziehen.

Gemäss einer Nationalfonds-Studie wird in der Schweiz jede fünfte Frau im Lauf ihres Lebens von ihrem Partner misshandelt, über 40 Prozent der Frauen leiden unter psychischer Gewalt. Die durch Gewalt an Frauen jährlich entstehenden Kosten werden auf 400 Millionen Franken geschätzt. In Graubünden gibt es keine speziellen Erhebungen. Es wird aber davon ausgegangen, dass die erwähnten Zahlen analog auf den Kanton übertragen werden können.

Die Stabsstelle für Gleichstellungs-Fragen (Gleichstellungs-Büro Graubünden) hat ein Konzept für die künftige Organisation gegen häusliche Gewalt erarbeitet. Darin werden folgende Massnahmen vorgeschlagen:

- Ein Gewaltinterventions-Projekt schaffen nach dem Beispiel anderer Kantone (insbesondere BL, BS, ZH, SG und BE).

- Einen Runden Tisch mit externer Moderation einsetzen, der aus jenen Behörden besteht, die mit Gewalt gegen Frauen konfrontiert sind.

- Eine Koordinationsstelle/Projektleitung einsetzen, die den Runden Tisch initiiert und daran teilnimmt. Sie leitet und koordiniert das Projekt, sorgt für die Administration und die Öffentlichkeitsarbeit und organisiert die Weiterbildung für die beteiligten Institutionen.

Das Interventionsprojekt wird vorerst auf drei Jahre befristet (2003 bis 2005). Projektleitung und Sekretariat werden in die Stabsstelle für Gleichstellungs-Fragen integriert. Nach Ablauf der Pilotphase soll neu entschieden werden. Das Gleichstellungs-Büro wird die Vorarbeiten Mitte 2002 in Angriff nehmen. Es wird mit Kosten von 218'000 Franken für drei Jahre gerechnet. Dem Grossen Rat wird für das Budget 2003 ein Verpflichtungskredit beantragt.

9.6 Millionen für forstwirtschaftliche Integralprojekte

Die Wälder im Kanton Graubünden erfüllen verschiedene Funktionen, nicht zuletzt auch jene, Siedlungen, Verkehrswege sowie gewerbliche und landwirtschaftliche Infrastrukturanlagen vor Rüfen, Steinschlag und Lawinen zu schützen. Viele Schutzwälder befinden sich in einem unbefriedigenden Zustand. Im Rahmen von sog. Integralprojekten werden die nötigen Massnahmen getroffen, damit die Wälder die geforderten Funktionen nachhaltig erfüllen können. Die Regierung genehmigt folgende drei Integralprojekte: Ausserdomleschg (Feldis, Paspels, Rodels, Rothenbrunnen, Scheid, Tomils und Trans), Safiental (Safien und Tenna) und Trin. Es werden Kantonsbeiträge im Gesamtbetrag von 9.6 Millionen zugesichert.

Die Regierung genehmigt den Waldentwicklungs-Plan Mittelbünden, der damit für die kantonalen und kommunalen Behörden verbindlich ist.

Kulturbeiträge

Es werden Beiträge und Defizitgarantien im Gesamtbetrag von 272'000 Franken an die folgenden kulturellen Werke und Veranstaltungen geleistet:

- Film "L'ultimo respiro" von Riccardo Lurati, Roveredo,

- Film "Amaz(z)ing Cam" von Curdin Schneider, Sils i.D.,

- Film "Würfelwelt" von José Federspiel, Domat/Ems,

- Film-Fest Malans vom 24./25. Mai 2002,

- Projekte "LiquidCom" und "Ospiti" des bildenden Künstlers Peter Trachsel, Küblis,

- Ausstellung von Werken von Alois Carigiet (1902-1985) in Japan aus Anlass seines 100. Geburtstags,

- Ausstellung "Forever. Die Tätowierung - Eine Ausstellung, die unter die Haut geht" vom 15. Juni bis 22. September 2002 im Gelben Haus in Flims,

- Verschiedene Produktionen der professionellen Theatergruppe In Situ im Jahr 2002,

- Freilichtspiel "La fuschella" im August/September 2002 in Scuol,

- Herausgabe des Buchs "Flurin Spescha (1958-2000) - Sprache und Stimme" (Arbeitstitel) zu seinem zweiten Todestag im Oktober 2002,

- Herausgabe des "Nies Tschespet 2002" ("La tschendra dil temps" von Rico Tambornino) durch die Romania,

- Herausgabe des Buchs "Sur da tgamins e spazzatgamins ella Cadi" von Mathias Deflorin

- Herausgabe der CD "Luaga, was dr Mond so macht" von Linard Bardill,

- Herausgabe eines Katalogs (Druckgrafische Arbeiten von 1994 bis 2001) von Georg Tannò, Chur,

- Konzerte des Kammerensembles Musicuria vom 8./9. Juni 2002 in Andeer und Chur,

- Konzerte des Chor viril Surses vom 31. März/6. April 2002 in Savognin und Riom,

- Konzerte des Engadiner Kammerchors vom 30.11./1.12. 2002 in Pontresina und Chur,

- Konzerte "Ein Abend mit Jean-Philippe Rameau" (mit Gloria Vanoli u.a.) vom 5. bis 7. April 2002 in Flims, Chur und Malans,

- Konzerte des Jazz Club Chur im ersten Halbjahr 2002,

- Churer Orgelkonzerte im Jahr 2002,

- Musik-Kurswochen und an die Veranstaltungen in der Waldbühne Hubelsee des Kulturkreises Arosa im Sommer 2002,

- Veranstaltungen im Kulturzentrum "La Vouta" in Lavin von Februar bis Juni 2002, und

- Neunte Alpine Kulturtage Thusis vom 2. bis 9. Juni 2002.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 07.03.2002

Il chantun vul proceder cun pli cleras finamiras cunter la violenza a chasa

La regenza accepta in project d'intervenziun che sa drizza cunter la violenza a chasa (violenza envers dunnas en la lètg ed en il partenadi). En cooperaziun cun instituziuns statalas e privatas vulan ins provocar ina midada, e quai cun la finamira da pudair intervegnir effectivamain en cas da violenza a chasa, da pudair proteger las victimas e far responsabels ils culpabels.

Tenor in studi dal fondo naziunal vegn maltractada d'in partenari en Svizra mintga tschintgavla dunna durant sia vita; passa 40 pertschient da las dunnas pateschan sut la violenza psichica. Ils custs che vegnan chaschunads annualmain tras la violenza envers las dunnas vegnan stimads sin 400 milliuns francs. En il Grischun na datti naginas retschertgas spezialas. Ins parta dentant dal fatg che las cifras menziunadas possian vegnir transferidas analogamain sin il chantun.

Il post da stab per dumondas d'egualitad (biro d'egualitad dal Grischun) ha elavurà in concept per ina futur organisaziun cunter la violenza a chasa. En quel concept vegnan proponidas las sequentas mesiras:

- Crear in project d'intervenziun cunter la violenza tenor l'exempel d'auters chantuns (spezialmain BL, BS, ZH, SG e BE).

- Convocar ina maisa radunda cun ina moderaziun externa. La maisa radunda sa cumpona da quellas autoritads ch'èn confruntadas cun la violenza cunter las dunnas.

- Numnar in post da coordinaziun/ina direcziun dal project ch'iniziescha e piglia part a la maisa radunda. Quest post maina e coordinescha il project, procura per l'administraziun e per la lavur da publicitad ed organisescha la furmaziun supplementara per las instituziuns participadas.

Il project d'intervenziun vegn limità l'emprim sin trais onns (2003 fin 2005). La direcziun dal project ed il secretariat vegnan integrads en il post da stab per dumondas d'egualitad. Suenter la fin da la fasa da pilot duai vegnir decidì da nov. Il biro d'egualitad vegn ad entschaiver cun las lavurs preliminaras mez 2002. I vegn fatg quint cun custs da 218'000 francs per ils trais onns. Al cussegl grond vegn proponì in credit impegnativ per il preventiv 2003.

9.6 milliuns per projects forestals integrals

Ils guauds en il chantun Grischun adempleschan differentas funcziuns, betg il davos er quellas da proteger abitadis, vias da traffic sco er implants artisanals e purils d'infrastructura cunter bovas, crudada da crappa e lavinas. Blers guauds da protecziun sa chattan en in stadi nunsatisfacent. En il rom d'uschenumnads projects integrals vegnan prendidas las mesiras necessarias per ch'ils guauds possian ademplir las funcziuns pretendidas a moda persistenta. La regenza approva ils trais projects integrals sequents: Tumleastga exteriura (Veulden, Pasqual, Roten, Giuvaulta, Sched, Tumegl e Trans), Val Stussavgia (Stussavgia e Tenna) e Trin. I vegnan empermessas contribuziuns chantunalas d'in import total da 9.6 milliuns.

La regenza approva il plan per il svilup dal guaud dal Grischun central che daventa uschia impegnativ per las autoritads chantunalas e communalas.

Contribuziuns culturalas

I vegnan pajadas contribuziuns e garanzias da deficit d'ina summa totala da 272'000 francs a las suandantas ovras ed occurrenzas culturalas:

- film "L'ultimo respiro" da Riccardo Lurati, Roveredo,

- film "Amaz(z)ing Cam" da Curdin Schneider, Seglias,

- film "Würfelwelt" da José Federspiel, Domat,

- festa da films a Malans dals 24/25 da matg 2002,

- projects "LiquidCom" ed "Ospiti" da l'artist figurativ Peter Trachsel, Küblis,

- exposiziun d'ovras dad Alois Carigiet (1902-1985) en il Giapun a chaschun da ses 100avel anniversari,

- exposiziun "Forever. Die Tätowierung - Eine Ausstellung, die unter die Haut geht" dals 15 da zercladur fin ils 22 da settember 2002 en la Chasa melna a Flem,

- differentas producziuns da la gruppa professiunala da teater In Situ durant l'onn 2002,

- gieu al liber "La fuschella" l'avust/settember 2002 a Scuol,

- ediziun dal cudesch "Flurin Spescha (1958-2000) - Sprache und Stimme" (titel da lavur) a chaschun dal segund di da sia mort l'october 2002,

- ediziun da "Nies Tschespet 2002" ("La tschendra dil temps" da Rico Tambornino) tras la Romania,

- ediziun dal cudesch "Sur da tgamins e spazzatgamins ella Cadi" da Mathias Deflorin,

- ediziun dal disc cumpact "Luaga, was dr Mond so macht" da Linard Bardill,

- ediziun dal catalog (Squitschs da 1994 fin 2001) da Georg Tannò, Cuira,

- concerts da la musica da chombra Musicuria dals 8/9 da zercladur 2002 ad Andeer ed a Cuira,

- concerts dal chor viril Surses dals 31 da mars/6 d'avrigl 2002 a Savognin ed a Riom,

- concerts dal chor da chombra d'Engiadina dals 30-11/1.-12-2002 a Puntraschigna ed a Cuira,

- concerts "Ein Abend mit Jean-Philippe Rameau" (cun Gloria Vanoli e.a.) dals 5 fin ils 7 d'avrigl 2002 a Flem, Cuira e Malans,

- concerts dal club da jazz da Cuira durant l'emprim semester 2002,

- concerts d'orgel a Cuira durant l'onn 2002,

- emnas da curs da musica ed occurrenzas a la "Waldbühne Hubelsee" dal circul cultural d'Arosa durant la stad 2002,

- occurrenzas en il center da cultura "La Vouta" a Lavin dal favrer fin il zercladur 2002, e

- novavels dis da las culturas alpinas a Tusaun, dals 2 fin ils 9 da zercladur 2002.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 07.03.2002